----

----

I Kötelezően közzéteendő jogi aktusok

----

A BIZOTTSÁG 1479/2004/EK RENDELETE

(2004. augusztus 19.)

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a gyümölcs és zöldség behozatalára vonatkozó intézkedések alkalmazása részletes szabályainak megállapításáról szóló, 1994. december 21-i 3223/94/EK (1) bizottsági rendeletre és különösen annak 4. cikke (1) bekezdésére,

mivel:

ELFOGADTA EZT A RENDELETET:

1. cikk

A 3223/94/EK rendelet 4. cikkében említett behozatali átalányértékeket a mellékletben található táblázat határozza meg.

2. cikk

Ez a rendelet 2004. augusztus 20-án lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. augusztus 19-én.

a Bizottság részéről

J. M. SILVA RODRÍGUEZ

mezőgazdasági főigazgató

----

(1)HL L 337., 1994.12.24., 66. o. A legutóbb az 1947/2002/EK rendelettel (HL L 299., 2002.11.1., 17. o.) módosított rendelet.

----

MELLÉKLET

az egyes gyümölcs- és zöldségfélék belépési árának meghatározására szolgáló behozatali átalányértékek megállapításáról szóló, 2004. augusztus 19-i bizottsági rendelethez

----

(1)  Az országok nómenklatúráját a 2081/2003/EK bizottsági rendelet határozza meg (HL L 313., 2003.11.28., 11. o.). A „999” jelentése „egyéb származás”.

----

----

A BIZOTTSÁG 1480/2004/EK RENDELETE

(2004. augusztus 10.)

a ciprusi kormány tényleges ellenőrzésén kívül eső területekről a kormány tényleges ellenőrzése alatt álló területekre érkező árukra vonatkozó egyedi szabályok megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 2004. április 29-i 866/2004/EK tanácsi rendeletre (1) és különösen annak 4. cikke (12) bekezdésére,

a Tűzszüneti Vonal Szabályozó Bizottsággal folytatott konzultációt követően,

mivel:

ELFOGADTA EZT A RENDELETET:

1. cikk

Származási szabályok

Az e rendelet hatálya alá tartozó termékek származását a Közösségben hatályos rendelkezéseknek megfelelően határozzák meg.

2. cikk

Kísérőokmány

(1)   A 866/2004/EK tanácsi rendelet 4. cikkének (5) bekezdésében említett kísérőokmánynak meg kell felelnie a következő feltételeknek:

A kísérőokmányt az I. mellékletben megadott mintának megfelelő formanyomtatványon állítják ki.

(2)   A kísérőokmányt igénylő gazdasági szereplők írásbeli kérelmet nyújtanak be a fent említett kiállító testületekhez. A kérelem a következő információkat tartalmazza:

A kérelem nyomtatványát a II. mellékletben megadott mintának megfelelő formanyomtatványon kell kiállítani.

(3)   Az (1) bekezdés 2. pontjában említett testületek továbbítják a Bizottság, a ciprusi kormány és a keleti támaszponti terület hatóságai részére az okmányok aláírásával megbízott személyek nevét és beosztását, valamint aláírásuk és az általuk használt pecsétek mintáit.

(4)   A Ciprusi Köztársaság hatóságai tájékoztatják a Bizottság szolgálatait azokról az esetekről, amikor jogos kétség merül fel az áruk származási kritériumoknak való megfelelése tekintetében. Ilyen esetekben a Ciprusi Köztársaság hatóságai a későbbi ellenőrzés eredményeinek megszületéséig a 866/2004/EK tanácsi rendelet 4. cikkének (2) bekezdésében meghatározott feltételek mellett engedélyezik az áruk átszállítását a tűzszüneti vonalon, a szükségesnek ítélt óvintézkedésekre is figyelemmel.

Amennyiben megállapítást nyer, hogy az okmányokat a feltételek megfelelő teljesítése nélkül állították ki, az áruknak a Közösség vámterületén történő szabad forgalomba bocsátása esetén érvényes valamennyi vám és adó esedékes, a harmadik országokra kedvezményes elbánás nélkül alkalmazandó mértékben. A vámtartozás keletkezésére és beszedésére vonatkozó rendelkezéseket értelemszerűen kell alkalmazni.

3. cikk

Növényegészségügyi vizsgálat és jelentés

(1)   Amennyiben az áruk a 2000/29/EK tanácsi irányelv V. mellékletének B. részébe tartozó növények, növényi termékek és más tárgyak, az árukat a termelési, majd a betakarítási és végül a forgalmazási szakaszban a Bizottság által kinevezett és a 866/2004/EK tanácsi rendelet végrehajtása érdekében a Török Ciprióta Kereskedelmi Kamarával együttműködésben tevékenykedő független növényegészségügyi szakértők vizsgálják meg.

A burgonya esetében a fenti szakértők igazolják, hogy a szállítmányt képező burgonyát közvetlenül a tagállamok egyikében minősített vetőburgonyából vagy egy másik olyan országban minősített vetőburgonyából termesztették, amely ország esetében a vetésre szánt burgonyának a Közösségbe történő behozatala a 2000/29/EK tanácsi irányelv III. melléklete alapján nem tilos.

A citrusfélék esetében a fenti szakértők igazolják, hogy a gyümölcsöt levelektől és kocsánytól mentesnek találták, és el lett látva a megfelelő származásjelzéssel.

(2)   Amennyiben a fenti szakértők – legjobb ismereteik szerint, és amilyen mértékben ez megítélhető – azt állapítják meg, hogy a szállítmányt alkotó érintett növények, növényi termékek vagy más tárgyak megfelelnek a 866/2004/EK tanácsi rendelet II. mellékletében meghatározott vonatkozó követelményeknek és ellenőrzéseknek, valamint az (1) bekezdés második és harmadik albekezdése rendelkezéseinek, megállapításaikról az e rendelet III. mellékletében szereplő„Növényegészségügyi vizsgálati jelentés” formanyomtatványon számolnak be. A „Növényegészségügyi vizsgálati jelentést” a 2. cikkben említett kísérőokmány kiegészítéseként kell csatolni.

A szakértők az ültetésre szánt növények tekintetében – az ültetésre szánt Solanum tuberosum (L.) gumós fajtát is beleértve – nem állítanak ki „Növényegészségügyi vizsgálati jelentést”.

(3)   A szakértők ezt követően lepecsételik a tehergépjárművet vagy más szállítóeszközt úgy, hogy azzal megakadályozzák a szállítmány kinyitását a tűzszüneti vonalon való áthaladás előtt. Az e cikk rendelkezéseinek hatálya alá tartozó áruk nem szállíthatók át a tűzszüneti vonalon, ha az említett jelentés-formanyomtatvány nincs teljesen kitöltve és a fent említett növényegészségügyi szakértők legalább egyikének aláírásával megfelelően ellátva.

(4)   A Ciprusi Köztársaság kormányának tényleges ellenőrzése alatt álló területekre érkezésekor az illetékes hatóságok megvizsgálják a szállítmányt. Megfelelő esetben a „Növényegészségügyi vizsgálati jelentést” a 92/105/EGK (3) és a 93/51/EGK (4) bizottsági irányelv rendelkezéseivel összhangban kiállított növényútlevéllel helyettesítik.

(5)   Ha a szállítmány burgonyatételekből áll vagy burgonyatételeket tartalmaz, e tételek egy megfelelő részét meg kell vizsgálni a Ralstonia solanacearum ((Smith) Yabuuchi és mások) és a Clavibacter michiganensis ssp. sepedonicus ((Spieckermann et Kotthoff) Davis és mások) jelenlétére, az említett kártékony szervezetek feltárására és diagnosztizálására megállapított közösségi módszereknek megfelelően.

4. cikk

Élelmiszer- és termékbiztonság, hamisított és kalózáruk

(1)   Élelmiszer-biztonsági okokból tilos az összetett takarmányok, takarmány-adalékanyagok, előkeverékek vagy állati eredetű terméket tartalmazó takarmányok, valamint a IV. mellékletben felsorolt bizottsági határozatok és a későbbiekben elfogadásra kerülő hasonló határozatok hatálya alá tartozó termékek átszállítása a tűzszüneti vonalon. A 178/2002/EK európai parlamenti és tanácsi rendelet (5) 6., 7. és 18. cikkét értelemszerűen kell alkalmazni.

(2)   A Ciprusi Köztársaság hatóságai és a keleti támaszponti terület hatóságai biztosítják, hogy a tűzszüneti vonalon áthaladó áruk megfelelnek az egészségügyi, biztonsági, környezetvédelmi és fogyasztóvédelmi, valamint a hamisított és kalózáruk behozatalának tilalmára vonatkozó EK-szabályoknak.

5. cikk

Kereskedelmi védőintézkedések

Nem állítható ki kísérőokmány az EU kereskedelmi védőintézkedéseinek hatálya alá tartozó árukra, beleértve az ilyen intézkedések alá tartozó anyagokból készült árukat is. Ez nem érinti a közösségi dömpingellenes, szubvencióellenes intézkedések, védintézkedések vagy más kereskedelemvédelmi eszközök alkalmazását.

6. cikk

HÉA

Amennyiben a területekről származó árukat más tagállamokba szállítják át, az áruk korábbi beléptetése a kormány tényleges ellenőrzése alatt álló területekre a 77/388/EGK tanácsi irányelv (6) 7. cikkének megfelelően az áruk behozatalának tekintendő, amely után az áruk tulajdonosa vagy a Ciprusi Köztársaság kormánya által felelősként kijelölt vagy elfogadott személy felel a behozatali HÉA megfizetéséért az említett irányelv 21. cikkének (4) bekezdésével összhangban.

7. cikk

Szükséghelyzetek

A 866/2004/EK tanácsi rendelet 11. cikke (4) bekezdésének értelmében egyéb szükséghelyzetnek minősül bármely olyan helyzet vagy körülmény, amely a Ciprusi Köztársaság egy régiója számára súlyos és tartós gazdasági kárt okozhat vagy azzal fenyegethet, illetve amely a belső piac működését fenyegeti vagy fenyegetheti, különösen ha ezt a veszélyt a területeken a közös vámtarifában az áruk feldolgozásakor felhasznált nyersanyagokra megállapított behozatali vámokkal egyenértékű vámok alkalmazásának elmulasztása idézi elő.

8. cikk

Tájékoztatási kötelezettségek

(1)   A Török Ciprióta Kereskedelmi Kamara vagy a 866/2004/EK tanácsi rendelet 4. cikkének (5) bekezdése alapján engedélyezett más testület havonta közli a Bizottsággal azon áruk típusát, mennyiségét és értékét, amelyekre a 2. cikk (1) bekezdésében említett okmányokat kiállította, valamint az esetlegesen feltárt szabálytalanságok és az alkalmazott szankciók részleteit.

(2)   A Ciprusi Köztársaság hatóságai a 866/2004/EK tanácsi rendelet 4. cikke (2) és (3) bekezdésének megfelelően havonta közlik a Bizottsággal a 2. cikk (1) bekezdésében említett okmányokban szereplő nyilatkozatok szerint a tűzszüneti vonalon átszállított áruk típusát, mennyiségét és értékét, az esetlegesen feltárt szabálytalanságok és az alkalmazott szankciók részleteit, valamint az export-visszatérítések vagy intervenciós intézkedések alá tartozó árukra kivetett vámok részleteit.

(3)   A Ciprusi Köztársaság hatóságai háromhavonta közlik a Bizottsággal a 2. cikk (1) bekezdésében említett okmányokban szereplő nyilatkozatok szerint a Ciprusi Köztársaságtól eltérő végső rendeltetési helyre szállított áruk típusát, mennyiségét és értékét. Külön kell említeni azokat az árukat, amelyek végső rendeltetési helye egy Ciprustól eltérő tagállam.

9. cikk

Hatálybalépés

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. augusztus 10-én.

a Bizottság részéről

Günter VERHEUGEN

a Bizottság tagja

----

(1)HL L 161., 2004.4.30., 128. o.

(2)HL L 169., 2000.7.10., 1. o.

(3)HL L 4., 1993.1.8., 22. o.

(4)HL L 205., 1993.8.17., 24. o.

(5)HL L 31., 2002.2.1., 1. o.

(6)HL L 145., 1977.6.13., 1. o.

----

I. MELLÉKLET

A 2. cikk (1) bekezdésében említett kísérőokmány mintája

----

II. MELLÉKLET

A 2. cikk (2) bekezdésében említett kérelem formanyomtatványának mintája

----

III. MELLÉKLET

A 3. cikk (2) bekezdésében említett „Növényegészségügyi vizsgálati jelentés” mintája

----

IV. MELLÉKLET

A 4. cikk (1) bekezdésében említett bizottsági határozatok jegyzéke

----

----

A BIZOTTSÁG 1481/2004/EK RENDELETE

(2004. augusztus 19.)

a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre (1) és különösen annak 13. cikke második és harmadik francia bekezdésére,

mivel:

ELFOGADTA EZT A RENDELETET:

1. cikk

A 2092/91/EGK rendelet a következőképpen módosul:

2. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2004. augusztus 19-én.

a Bizottság részéről

Franz FISCHLER

a Bizottság tagja

----

(1)HL L 198., 1991.7.22., 1. o. A legutóbb a 746/2004/EK bizottsági rendelettel (HL L 122., 2004.4.26., 10. o.) módosított rendelet.

(2)HL L 75., 2002.3.16., 21. o. A legutóbb a 746/2004/EK rendelettel módosított rendelet.

----

II Jogi aktusok, amelyek közzététele nem kötelező

Bizottság

----

A BIZOTTSÁG HATÁROZATA

(2004. július 7.)

a 866/2004/EK tanácsi határozat 4. cikkének (5) bekezdése szerint a Ciprusi Török Kereskedelmi Kamara engedélyezéséről

(Az értesítés a B(2004) 2583. számú dokumentummal történt)

(Csak a görög nyelvű szöveg hiteles)

(2004/604/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 866/2004/EK tanácsi határozatra (1) és különösen annak 4. cikke (5) bekezdésére,

mivel:

ELFOGADTA EZT A HATÁROZATOT:

1. cikk

A Ciprusi Török Kereskedelmi Kamara jogosult a 866/2004/EK tanácsi határozat 4. cikke (5) bekezdésében előírt kísérődokumentumok kiállítására.

A kísérődokumentum mintája az 1480/2004/EK bizottsági rendelet (2) I. mellékletében található.

2. cikk

Ennek a határozatnak a Ciprusi Köztársaság a címzettje.

Kelt Brüsszelben, 2004. július 7-én.

a Bizottság részéről

Günter VERHEUGEN

a Bizottság tagja

----

(1)HL L 161., 2004.4.30., 128. o. Helyesbítés a Hivatalos Lapban (HL L 206., 2004.6.9., 51. o.).

(2)  Lásd ezen Hivatalos lap 3 oldalát.

----

Az Európai Unió Szerveinek Fordítóközpontja

----

AZ EURÓPAI UNIÓ SZERVEI FORDÍTÓKÖZPONTJÁNAK HATÁROZATA

(2004. április 13.)

az 1049/2001/EK európai parlamenti és tanácsi rendelet alkalmazására vonatkozóan, a dokumentumokhoz való nyilvános hozzáférésről

(2004/605/EK)

AZ IGAZGATÓTANÁCS,

tekintettel a legutóbb a 2003. június 18-i 1645/2003/EK tanácsi rendelettel (1) módosított, az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (2) és különösen annak 18a. cikkére,

mivel:

ELFOGADTA EZT A HATÁROZATOT:

1. cikk

Kedvezményezettek és alkalmazási kör

(1)   Az Európai Unió Szerveinek Fordítóközpontja (a továbbiakban: „Központ”) által kezelt dokumentumokhoz bármely természetes vagy jogi személy hozzáférhet, az 1049/2001/EK rendelet által meghatározott elvek, feltételek és korlátozások figyelembevételével, továbbá az ezen határozatban tárgyalt rendelkezéseknek megfelelően.

(2)   A Központ birtokában lévő, kizárólag fordítási célzatú dokumentumok nem tartoznak az 1049/2001/EK rendelet 2. cikke (3) bekezdésének értelmében a központ által őrzött dokumentumok közé.

2. cikk

Meghatározások

Ezen határozat kapcsán:

3. cikk

Hozzáférési kérelmek

(1)   Minden hozzáférési kérelmet a Központnál kell benyújtani az internetes oldalon keresztül (http://www.cdt.eu.int), e-mailben (cdt@cdt.eu.int), levélben (Centre de traduction des organes de l’Union européenne, Bâtiment Nouvel Hémicycle, 1, rue du Fort Thüngen, L-1499 Luxembourg) vagy faxon ((352) 421 71 12 20). A Központ a kérelem jegyzésének dátumától számított 15 munkanapon belül választ ad a hozzáférési kérelmekre. Összetett, illetve terjedelmes kérelmek esetén a válaszadási határidő további 15 munkanappal meghosszabbítható. Minden határidő-hosszabbítást meg kell indokolni, és arról a kérelmezőt előzetesen tájékoztatni kell.

(2)   Az 1049/2001/EK rendelet 6. cikke (2) bekezdésében említett pontatlan kérelem esetében a Központ felkéri a kérelmezőt, küldje el azokat a kiegészítő információkat, amelyek segítségével a kért dokumentumok azonosíthatóak; a válaszadás határidejét attól az időponttól kell számítani, amikor ezek az információk a Központ rendelkezésére állnak.

(3)   Minden, akár részben elutasító döntés esetében fel kell tüntetni az 1049/2001/EK rendelet 4. cikkében felsorolt kivételek alapján történő visszautasítás indoklását, továbbá tájékoztatni kell a kérelmezőt a rendelkezésére álló jogorvoslati lehetőségekről.

4. cikk

Az alapkérelmek kezelése

(1)   A kérelem nyilvántartásba vételekor átvételi elismervényt küldenek a kérelmezőnek, kivéve ha a válasz postafordultával elküldhető. Az átvételi elismervényt és a választ írásban, esetleg e-mailben kell elküldeni a kérelmezőnek.

(2)   Az adminisztrációs részleg rendelkezik döntési hatáskörrel az alapkérelmeket követő lépéseket illetően, amennyiben azzal nem sérti ennek a határozatnak a 9. cikkét. Egy tisztviselőt kell megbízni a hozzáférési kérelmek kezelésével és a válaszok koordinálásával.

A kérelmezőt tájékoztatni kell a kérelmét illető döntésről és a további eljárásról.

Minden, akár részben elutasító válasz esetében tájékoztatni kell a kérelmezőt arról, hogy jogában áll megerősítő kérelmet benyújtani a Központhoz, a válasz átvételét követő 15 munkanapon belül.

(3)   Teljes vagy részleges elutasítás esetén, a Központ válaszának átvételét követő 15 munkanapon belül, a kérelmező a Központ álláspontjának felülvizsgálatára megerősítő kérelmet nyújthat be.

(4)   Amennyiben a Központtól a megadott határidőn belül nem érkezik válasz, a kérelmező megerősítő kérelem benyújtására jogosult.

5. cikk

A megerősítő kérelmek kezelése

(1)   A Központ igazgatója dönt a megerősítő kérelmekről. Erről tájékoztatja a Központ igazgatótanácsát.

(2)   A döntésről a kérelmezőt írásban, esetleg e-mailben értesítik, tájékoztatva őt arról, hogy jogában áll az Elsőfokú Bírósághoz keresetet benyújtani, illetve panasszal fordulhat az európai ombudsmanhoz.

6. cikk

Konzultációk

(1)   Amennyiben a Központ olyan hozzáférési kérelmet kap, amely a birtokában lévő, de harmadik féltől származó dokumentumra vonatkozik, a Központ megvizsgálja az 1049/2001/EK rendelet 4. cikkében felsorolt kivételek valamelyikének alkalmazhatóságát.

(2)   Amennyiben a Központ a vizsgálat során úgy találja, hogy az 1049/2001/EK rendelet 4. cikkében felsorolt kivételek valamelyikének alapján a kért dokumentumhoz való hozzáférést el kell utasítani, az elutasító választ a harmadik fél megkérdezése nélkül kell elküldeni a kérelmezőnek.

(3)   Ezen cikk (4) bekezdésében szereplő rendelkezések sérelme nélkül, a Központ a kérelmet pozitívan bírálja el, a harmadik fél megkérdezése nélkül, amennyiben:

Minden egyéb esetben konzultálni kell a harmadik féllel.

(4)   Amennyiben feltételezhető, hogy a hozzáférési kérelem egy tagállamtól származó dokumentumra vonatkozik, a Központ konzultál a kibocsátó hatósággal ezen cikk (3) bekezdésének a) pontját is figyelembe véve.

(5)   A megkérdezett harmadik félnek öt munkanapot meghaladó válaszadási határidő áll rendelkezésére, de az adott határidő nem gyakorolhat hatást a Központ saját válaszadási határidejének betartására. Amennyiben a megadott határidőn belül nem érkezik válasz, illetve a harmadik fél nem azonosítható vagy nem lehet megtalálni, a Központ az 1049/2001/EK rendelet 4. cikkében felsorolt kivételekre vonatkozó szabályok alapján jár el, figyelembe véve a harmadik fél jogos érdekeit a rendelkezésére álló információk alapján.

(6)   Amennyiben feltételezhető, hogy a Központ a szerző kifejezett kérése ellenére tenne hozzáférhetővé egy adott dokumentumot, tájékoztatja ez utóbbit, hogy a dokumentumot tíz munkanap múlva nyilvánosságra szándékozik hozni, és felhívja figyelmét a rendelkezésére álló jogorvoslati lehetőségekre, amennyiben a nyilvánosságra hozatalt ellenezné.

7. cikk

A hozzáférési jog gyakorlása

(1)   A dokumentumokat levélben, faxon, illetve, amennyiben lehetséges, e-mailben kell elküldeni. Ha nagy terjedelmű vagy nehezen kezelhető dokumentumokról van szó, a kérelmezőt értesítik, hogy a dokumentumokat helyben tekintheti meg. Ez a konzultáció ingyenes.

(2)   Amennyiben a dokumentumot publikálták, a válasznak tartalmaznia kell a publikáció hivatkozásait és/vagy a helyet, ahol a dokumentum hozzáférhető, illetve esetenként a dokumentum helyét (URL-címét) a http://www.cdt.eu.int weboldalon.

(3)   Amennyiben a kért dokumentumok terjedelme a húsz oldalt meghaladja, 0,10 euró/oldal jogdíjat + szállítási költséget kell a kérelmezőnek fizetnie. A jogdíj összegét a Központ igazgatója felülvizsgálhatja. Az egyéb adathordozók esetében fizetendő járulékos díjakat esetileg kell meghatározni, ésszerű keretek között.

8. cikk

A dokumentumhoz való hozzáférést könnyítő rendelkezések

(1)   Az 1049/2001/EK rendelet alapján tényleges módon jogokat élvező állampolgárok számára a Központ egy dokumentum-nyilvántartást tesz hozzáférhetővé. A nyilvántartás elektronikus úton lesz hozzáférhető.

(2)   A nyilvántartás tartalmazza a dokumentum címét (minden hozzáférhető nyelven), beleértve – adott esetben – az egyéb hasznos hivatkozásokat, a szerzőre való utalást, létrehozásának vagy átvételének dátumát is.

(3)   Egy segítségnyújtó oldal (az összes hivatalos nyelven) tájékoztatja a nyilvánosságot arról, hogy az adott dokumentumhoz milyen módon lehet hozzájutni. Amennyiben a dokumentumot publikálták, az eredeti szövegre linknek kell mutatnia.

9. cikk

A nyilvánosság számára közvetlenül hozzáférhető dokumentumok

(1)   Ennek a cikknek a rendelkezései kizárólag az 1049/2001/EK rendelet alkalmazásának dátuma után összeállított vagy átvett dokumentumokra vonatkoznak.

(2)   A következő dokumentumokat kérésre automatikusan át kell adni, és amennyiben lehetséges, elektronikus úton közvetlenül hozzáférhetővé kell tenni:

10. cikk

Jelentések

A Központ éves jelentést tesz közzé az elmúlt évre vonatkozóan, amelyben fel kell tüntetni az ennek a határozatnak az alkalmazásával kapcsolatos információkat, azaz a Központ dokumentumai kapcsán benyújtott hozzáférési kérelmek számát, a visszautasított hozzáférések számát és az azok indokait bemutató statisztikákat az 1049/2001/EK rendelet 17. cikke (1) bekezdésének megfelelően.

11. cikk

Hatálybalépés

Ez a határozat 2004. április 1-jén lép hatályba.

12. cikk

Közzététel

Ezt a határozatot az Európai Unió Hivatalos Lapjában teszik közzé.

Kelt Luxembourgban, 2004. április 13-án.

az igazgatótanács nevében

az elnök

K.-J. LÖNNROTH

----

(1)HL L 245., 2003.9.29., 13. o.

(2)HL L 314., 1994.12.7., 1. o.

(3)HL L 145., 2001.5.31., 43. o.

----